CELEX: 32021D1184
Language: sk
Date: 2021-07-15 00:00:00
Title: Rozhodnutie Politického a bezpečnostného výboru (SZBP) 2021/1184 z 15. júla 2021 o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia (SZBP) 2021/471 (ATALANTA/4/2021)

19.7.2021   
               
               
                  SK
               
               
                  Úradný vestník Európskej únie
               
               
                  L 257/1
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2021/1184
         z 15. júla 2021
         o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia (SZBP) 2021/471 (ATALANTA/4/2021)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38,
         so zreteľom na jednotnú akciu Rady 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1), a najmä na jej článok 6 ods. 1,
         keďže:
         
                     (1)
                  
                  
                     Rada podľa článku 6 ods. 1 jednotnej akcie 2008/851/SZBP poverila Politický a bezpečnostný výbor (PBV) prijímať príslušné rozhodnutia o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta).
                  
               
                     (2)
                  
                  
                     PBV 17. marca 2021 prijal rozhodnutie (SZBP) 2021/471 (2), ktorým bol kontradmirál Luca Pasquale ESPOSITO vymenovaný za veliteľa ozbrojených síl EÚ pre operáciu Atalanta.
                  
               
                     (3)
                  
                  
                     Veliteľ operácie EÚ odporučil, aby bol za nového veliteľa ozbrojených síl EÚ od 4. augusta 2021 vymenovaný kapitán Alejandro CUERDA LORENZO. Španielske orgány uviedli, že kapitán Alejandro CUERDA LORENZO bude po vymenovaní za veliteľa ozbrojených síl EÚ povýšený do hodnosti kontradmirála.
                  
               
                     (4)
                  
                  
                     Vojenský výbor EÚ 21. júna 2021 podporil uvedené odporúčanie.
                  
               
                     (5)
                  
                  
                     Rozhodnutie (SZBP) 2021/471 by sa preto malo zrušiť.
                  
               
                     (6)
                  
                  
                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami,
                  
               PRIJAL TOTO ROZHODNUTIE:
         
            Článok 1
            Kontradmirál Alejandro CUERDA LORENZO sa týmto od 4. augusta 2021 vymenúva za veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta).
         
         
            Článok 2
            Rozhodnutie (SZBP) 2021/471 sa týmto zrušuje.
         
         
            Článok 3
            Toto rozhodnutie nadobúda účinnosť dňom jeho prijatia.
            Uplatňuje sa od 4. augusta 2021.
         
         
            V Bruseli 15. júla 2021
            
               
                  Za Politický a bezpečnostný výbor
               
               
                  Predsedníčka
               
               S. FROM-EMMESBERGER
            
         
         
            (1)  Ú. v. EÚ L 301, 12.11.2008, s. 33.
         
            (2)  Rozhodnutie Politického a bezpečnostného výboru (SZBP) 2021/471 zo 17. marca 2021 o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia (SZBP) 2020/1826 (ATALANTA/2/2021) (Ú. v. EÚ L 98, 19.3.2021, s. 1).